alexandrainst/scandi-wiki huggingface dataset:
Jason Gardener

Jason John Gardener (født 18. september 1975 i Bath) er en britisk friidrettsutøver. Han er kjent som en av verdens raskeste 60-meterløpere (innendørs), men han har også vært blant Europas beste 100-meterløpere (utendørs) den siste tiårsperioden. Hans personlige rekord på 100 meter er 9,98, notert i Lausanne, Sveits i 1999. Gardeners fremste meritt er gullmedaljen med Storbritannia på 4 x 100 meter stafett i OL 2004 i Athen, der Gardener løp den første etappen (fulgt av Campbell, Devonish og Lewis-Francis).

Personlige rekorder

Utendørs 
 100 meter: 9,98, Lausanne, Sveits, 2. juli 1999
 200 meter: 20,65, Ingolstadt, Tyskland, 11. juli 1999

Innendørs 
 50 meter: 5,61, Madrid, Spania, 16. februar 2000 
 60 meter: 6,46, Maebashi, Japan, 7. mars 1999

Referanser

Eksterne lenker 
 

Britiske sprintere
Olympiske mestere for Storbritannia
Europamestere i friidrett
Verdensmestere i friidrett innendørs for Storbritannia
Deltakere for Storbritannia under Sommer-OL 2000
Friidrettsutøvere under Sommer-OL 2000
Medaljevinnere under Sommer-OL 2004
Deltakere for Storbritannia under Sommer-OL 2004
Friidrettsutøvere under Sommer-OL 2004
Fødsler i 1975
Deltakere for Storbritannia under VM i friidrett innendørs 2003
Deltakere for Storbritannia under VM i friidrett innendørs 1999
Deltakere for Storbritannia under VM i friidrett innendørs 2004
Deltakere under EM i friidrett innendørs 1998
Deltakere for Storbritannia under VM i friidrett 1999
Hans Pulver

Hans Pulver (født 28. desember 1902, død 8. april 1977) var en sveitsisk fotballspiller som deltok i de olympiske leker 1924 i Paris.

Pulver vant en olympisk sølvmedalje i fotball under Sommer-OL 1924 i Paris. Han var med på det svetsiske laget som kom på andreplass, bak Uruguay, i fotballturneringen.

Sveits vant over Litauen med 9-0 i den innledende runden. I åttendelfinalen møtte de Tsjekkoslovakia, første kampen sluttet uavgjort 1-1 og omkampen vant Sveits med 2-1. De beseiret Italia med 2-1 i kvartfinalen og Sverige med 2-1 i semifinalen. Finalen, som ble spilt 9. juni 1924 på Stade de Colombes med 41 000 tilskuere, tapte de til Uruguay med 0-3.

OL-medaljer 
 1924  Paris -  Sølv i fotball  Sveits.

Eksterne lenker 
 

Sveitsiske fotballspillere
Olympiske sølvmedaljevinnere for Sveits
Medaljevinnere under Sommer-OL 1924
Deltakere for Sveits under Sommer-OL 1924
Fotballspillere under Sommer-OL 1924
Fotballspillere for BSC Young Boys
Olympiske medaljevinnere i fotball
Rudolf Ramseyer

Rudolf Ramseyer (født 17. september 1897, død 13. september 1943) var en sveitsisk fotballspiller som deltok i de olympiske leker 1924 i Paris.

Ramseyer vant en olympisk sølvmedalje i fotball under Sommer-OL 1924 i Paris. Han var med på det sveitsiske laget som kom på andreplass, bak Uruguay, i fotballturneringen.

Sveits vant over Litauen med 9-0 i den innledende runden. I åttendelfinalen møtte de Tsjekkoslovakia, første kampen sluttet uavgjort 1-1 og omkampen vant Sveits med 2-1. De beseiret Italia med 2-1 i kvartfinalen og Sverige med 2-1 i semifinalen. Finalen, som ble spilt 9. juni 1924 på Stade de Colombes med 41 000 tilskuere, tapte de til Uruguay med 0-3.

OL-medaljer 
 1924  Paris -  Sølv i fotball  Sveits.

Eksterne lenker 
 

Sveitsiske fotballspillere
Olympiske sølvmedaljevinnere for Sveits
Medaljevinnere under Sommer-OL 1924
Deltakere for Sveits under Sommer-OL 1924
Fotballspillere under Sommer-OL 1924
Personer fra Basel
Fødsler i 1897
Dødsfall i 1943
Olympiske medaljevinnere i fotball
Axel Alfredsson

Axel Alfredsson (født 2. mai 1902 i Helsingborg, død 9. august 1966 i Nacka)  var en svensk fotballspiller som deltok i de olympiske leker 1924 i Paris.

Alfredsson vant en olympisk bronsemedalje i fotball under Sommer-OL 1924 i Paris. Han var med på det svenske laget som kom på tredjeplass, bak Uruguay og Sveits, i fotballturneringen.

Sverige vant åttendelfinalen med 8-1 over Belgia og i kvartfinalen beseiret de Egypt med 5-0. De tapte siden semifinalen til Sveits med 1-2. I bronsefinalen mot Nederland spilte de uavgjort 1-1 og omkampen, som ble spilt 9. juni 1924 på Stade de Colombes med 40 522 tilskuere, vant de med 3-1.

Alfredsson spilte 31 landskamper for  i perioden 1924 til 1932

OL-medaljer 
 1924  Paris -  Bronse i fotball  Sverige.

Eksterne lenker 
 

Svenske fotballspillere
Olympiske bronsemedaljevinnere for Sverige
Medaljevinnere under Sommer-OL 1924
Deltakere for Sverige under Sommer-OL 1924
Fotballspillere under Sommer-OL 1924
Fotballspillere for Helsingborgs IF
Personer fra Helsingborg
Olympiske medaljevinnere i fotball
Nanna Kiønig

Nanna Kiønig (født 15. februar 1876 i Saltdal, død april 1954 i Seljord) var en norsk maler.

Oppvekst 
Hun var datter av skogmester Wilhelm A. Kiønig som bodde på skogvoktergården på Storjord. Hennes  oppvekst på skogvoktergården i Øvre Saltdal fikk stor innflytelse på hennes senere kunstneriske virksomhet som maler. Som så mange andre kunstmalere ble hun påvirket til å skildre den natur som hadde gjort et sterkt inntrykk i barndommen.

Karriere 
Nanna Kiønig fikk en meget solid kunstnerisk utdannelse selv om hennes far ikke var begeistret for hennes planer. I årene 1911–1913 gikk Nanna Kiønig på Statens kunstakademi under Christian Krohg. Hun var også elev hos Oda Krohg. Sin formelle utdannelse avsluttet hun ved en malerskole i Stockholm i 1915. Debututstillingen til Nanna Kiønig fant sted i Christiania Kunstforening i 1919. Her viste hun en rekke landskapsmalerier som ble holdt i kraftige farger utført med brede uvørne strøk. Hun hentet ofte motivene sine fra Telemarks fjellbygder etter at hun og Ture Holm slo seg ned her. Fram til sin død i Seljord i april 1954 stilte hun og Ture jevnlig ut sine malerier på separatutstillinger i østlandsområdet, blant annet på Rjukan og Gjøvik. Hvert år hadde de utstillinger i Sverige og solgte godt.

Eksterne lenker 
 Nanna Kiønig

Norske malere
Personer fra Saltdal kommune
Fødsler i 1876
Dødsfall i 1954
Pia Myrvold

Pia Myrvold, (født 8. januar 1960 i Stavanger) er en  norsk billedkunstner, som lager malerier, grafikk, klær som media og design av motekolleksjoner.

Karriere 
Hun studerte sammen med blant annet  maleren Charles Walter i California i 1977 og i 1978. Hun debuterte som billedkunstner på Vestlandsutstillingen i 1981 og deltok på Høstutstillingen i 1982. Hun hadde sin første separatutstilling  i Haugesund Kunstmuseum i 1984.

I 1991 bosatte hun seg i Paris og ble nominert til årets mest talentfulle unge designer da hun stilte ut sin andre kolleksjon der i 1993. De siste 15 årene har hun deltatt i utstillinger på Galleri F-15, Hå gamle prestegard, i Stavanger, Trondheim, København, Roma, New York og Paris. Hun deltok også på Pulpit Rock Festival under Stavanger 2008.

Referanser

Eksterne lenker 
 Pia Myrvold sin hjemmeside

Norske billedkunstnere
Personer fra Stavanger kommune
Fødsler i 1960
Sven Friberg

Sven Richard Friberg (født 7. februar 1895 i Lysekil, død 26. mai 1964 i Göteborg) var en svensk fotballspiller som deltok i de olympiske leker 1924 i Paris.

Friberg vant en olympisk bronsemedalje i fotball under Sommer-OL 1924 i Paris. Han var med på det svenske laget som kom på tredjeplass, bak Uruguay og Sveits, i fotballturneringen.

Sverige vant åttendelfinalen med 8-1 over Belgia og i kvartfinalen beseiret de Egypt med 5-0. De tapte siden semifinalen til Sveits med 1-2. I bronsefinalen mot Nederland spilte de uavgjort 1-1 og omkampen, som ble spilt 9. juni 1924 på Stade de Colombes med 40 522 tilskuere, vant de med 3-1.

Friberg spilte 41 landskamper for  i perioden 1915 til 1926.

OL-medaljer 
 1924  Paris -  Bronse i fotball  Sverige.

Eksterne lenker 
 

Svenske fotballspillere
Medaljevinnere under Sommer-OL 1924
Deltakere for Sverige under Sommer-OL 1924
Fotballspillere under Sommer-OL 1924
Fotballspillere for Örgryte IS
Personer fra Lysekil
Fødsler i 1895
Dødsfall i 1964
Olympiske medaljevinnere i fotball
Beautiful Ohio (sang)

«Beautiful Ohio» er den offisielle sangen til den amerikanske deltstaten Ohio.

Historie 
Melodien er skrevet av Robert A. «Bobo» King, som brukte navnet Mary Earl, og den opprinnelige teksten  er skrevet av Ballard MacDonald. Den ble skrevet i 1918.

Et lovforslag vedtatt av Ohio General Assembly i 1968 gjorde den til delstatens offisielle sang og vedtok i 1989 et tillegg til seksjon 5.09 i Ohio Revised Code, som forandret de opprinnelige ordene til en ny tekst skrevet av Wilbert McBride.

«Beautiful Ohio» ble opprinnelig skrevet som en kjærlighetssang av Ballard MacDonald, hvis tekst skildrer et «paradise of love divine». Da McBride omskrev teksten til 1989-versjonen, gav han et mer nøyaktig portrett av Ohio ved å inkludere delstatens byer og industri enn to imaginære kjærester.

Moderne bruk 
Selv om «Beautiful Ohio» opprinnelig ble skrevet som en vals, er den vanligste versjonen av sangen i dag en marsj arrangert av Richard Heine.

Den blir vanligvis fremført av The Ohio State University Marching Band når det reiser og representerer delstaten Ohio, innbefattet deres tilstedeværelse i innsettelsesparaden til president George W. Bush i 2005 og i innsettelsen av president Barack Obama i 2009.

Innspillinger (i utvalg) 
Henschien Trio med rytmeakk. Innspilt i Oslo 12. desember 1938. Utgitt på 78-platene Polydor 6058 og Telefunken T-8388i Norge samt Sonora 3601 i Sverige

Norsk versjon 
Erich Erichsen har skrevet en dansk tekst som den norske bygger på. Den norske tittelen er «Lykkelige timer».

Innspilling 
Åse Wentzel og Thor Raymond, Robert Normann og hans kvintett. Innspilt 10. mai 1955. Utgitt på 78-platen Odeon ND 7263 og på EP-platen Odeon GEON 2

Referanser 

Sanger fra USA
Sanger fra 1918
Sofiemyr stadion

Sofiemyr stadion er hjemmebanen til Kolbotn Idrettslag. Banen er en friidrettsbane med 400 sitteplasser under tak og flere plasser under åpen himmel. Banerekorden er på 1547 tilskuere, og stammer fra en vennskapskamp i fotball for kvinner mellom Norge og Australia den 31. august 1997. Norge har spilt fire landskamper for kvinner på Sofiemyr. I tillegg har Kolbotns kvinnelag spilt ni europacupkamper, inkludert en semifinale og to kvartfinaler, i tillegg til uavbrutt toppseriefotball siden 1992.

Landskamper

 1 Norges mål først.

Norske mesterskap 
 Allround-NM på skøyter 1982 for damer hvor både senior og junior hadde vært sitt mesterskap.
 Allround-NM på skøyter junior 1982 for herrer

Referanser

Eksterne lenker 
 
 

Fotballstadioner i Norge
Tidligere skøytearenaer i Norge
Idrettsanlegg i Viken
Byggverk i Nordre Follo
Artikler i skøytesportprosjektet
Sport i Nordre Follo
Hanna Marcussen

Hanna Elise Marcussen (født 4. september 1977) er en norsk politiker (MDG). 

Hun har siden 2015 vært byråd for byutvikling i Oslo kommune. Hun var nasjonal talskvinne for MDG fra 2008 til 2014, og partiets førstekandidat i Oslo ved stortingsvalget i 2009. Ved kommunevalget 2011 var Marcussen nummer 2 på MDGs liste i Oslo, og kom inn som 1. vararepresentant for  Harald August Nissen. Ved stortingsvalget i 2013 stilte Marcussen som førstekandidat i Rogaland. Hun stod også på niendeplass på kommunelisten til De Grønne ved kommunevalget i 2015.

Hun har hatt disse vervene utenfor partiet:
 2009–2016 Elektronisk Forpost Norge (EFN), styremedlem
 2009–2010 Fred og demokrati i Afghanistan, styremedlem
 2009–2010 Folkeaksjonen oljefritt Lofoten og Vesterålens lokallag i Oslo, styremedlem
 2011– Styremedlem i Digitalt Personvern, en organisasjon dannet for å stanse datalagringsdirektivet

Marcussen er født i Arendal og oppvokst på Sandøya utenfor Tvedestrand. Hun flyttet til Oslo da hun var 15 år for å gå Steinergymnas i Bærum. Førstegangstjenesten med  befalskurs gjennomførte hun fra 2000 til 2001. Hun er utdannet arkeolog ved Universitetet i Oslo, hvor hun tok en bachelorgrad og en mastergrad i årene fra 2002 til 2009.

Marcussen er i permisjon fra sin jobb som daglig leder hos Bergfald Miljørådgivere, hvor hun ble ansatt i oktober 2014.

Referanser

Eksterne lenker 
 
 
  Hanna E. Marcussens nettside fra valgkampen 2013
  Politiske taler av Hanna E. Marcussen, virksommeord.uib.no

MDG-politikere
Alumni fra Universitetet i Oslo
Personer fra Arendal kommune
Norske arkeologer
Byråder i Oslo
MDG-politikere i Oslo
Heinzelnisse

Heinzelnisse er en nettside hvor du kan oversette fra og til norsk (bokmål) og tysk. Siden har også et program som kan hjelpe deg å forbedre gloser, man får tilfeldige gloser som skal oversettes fra norsk til tysk eller omvendt. Heinzelnisse er en blanding av heinzelmännchen og husnisse, begge bygger på samme karakter; De hjelper til hvis man er snill mot dem, er man ikke det kan de bli slemme.

På siden er det også et forum hvor spørsmål kan stilles.

Eksterne lenker 

 Hjemmesiden til Heinzelnisse
 Forum

Nettsteder
Den Amerikanske Canadiske storlosje

Den Amerikanske Canadiske storlosje er en sammenslutning av frimurerlosjer som er tilsluttet det tyske storlosjeforbundet Tysklands forente storlosjer.

Storlosjen ble grunnlagt i Vest-Tyskland etter andre verdenskrig, og var opprinnelig en milliær losje for frimurere blant allierte NATO-styrker fra Canada og USA. Storlosjens arbeidsspråk er engelsk, men er også åpen for tyskere og menn fra andre nasjoner.

Tysklands forente storlosjer
Ingvild Isaksen

Ingvild Landvik Isaksen (født 10. februar 1989) er en norsk tidligere fotballspiller fra Drøbak.

Klubblag
Ingvild Isaksen gikk på Ski videregående skole og spilte for Kolbotn fra 2006 til 2013, hun ble seriemester med klubben i 2006.  

Før 2014-sesongen gikk hun til regjerende seriemester Stabæk. Høsten 2014 ødela hun korsbånd og menisk i Champions League-kampen mot Wolfsburg. Dermed ble det et 600 dagers langt skadeavbrekk før hun var tilbake på banen i 2016. 

I august 2017 ble det kjent at Isaksen hadde signert for det nystartede damelaget til italienske Juventus. Hun ble italiensk seriemester i klubbens første sesong når de vant Serie A i 2018. Hun slet igjen med kneskader under oppholdet i Juventus og i august 2018 ble det kjent at hun returnerte til Stabæk. 

I februar 2019 kom nyheten om at Isaksen måtte legge opp. Etter fem operasjoner sa kneet stopp og hun fikk beskjed at hun måtte gi seg som fotballspiller.

Landslag
Hun var med i EM i Finland 2009 og EM i Sverige 2013. Den ovenfor nevnte menisk- og korsbåndsskade ødela for deltakelse i VM i Canada 2015, og en vond hæl som ødela EM i Nederland 2017. Hun endte på 64 A-landskamper og tre mål.

Etter fotballkarrieren 
Isaksen startet i jobben som markedsansvarlig i Kolbotn etter at spillerkarrieren var over. Hun gikk videre til jobben som  innholdsprodusent i Vålerenga. 
I mars 2021 ble det kjent at hun var ansatt i Norges Fotballforbund som medieansvarlig for det norske kvinnelandslaget.

Referanser

Eksterne lenker 
 



Personer fra Frogn kommune
Norske fotballspillere
Norske damelandslagsspillere i fotball
Spillere under EM i fotball for kvinner 2009
Spillere under EM i fotball for kvinner 2013
Fotballspillere for Kolbotn IL
Fødsler i 1989
Fotballspillere for Juventus FC
Fotballspillere for Stabæk Fotball
Norske fotballspillere i Italia
Dashbord (fly)

Dashbord i et fly regnes som en eller flere flater foran plassen til flygeren der det er mange måleinstrumenter, varsellamper, brytere, elektriske sikringer, radioutstyr, navigasjonshjelpemidler og kontrollhendler.

Oppbyggingen av dashbord har forandret seg en del over mange år. Spesielt er det etterhvert standardiserte plasseringer av flere av gjenstandene på dashbordet, slik at det er lettere for flygeren å skifte fra flytype til flytype. Det kan likevel ta tid å finne mindre sentrale enheter som turteller, timeteller, tankmåler, vakuummåler osv.

Enkelte flyfabrikker, som Airbus, legger vekt på at alle de forskjellige modellene skal ha cockpit og dashbord som ser nær identisk ut slik at opplæring (såkalt «utsjekk» eller «type rating») på en flymodell  blir mye enklere om flygeren tidligere har opplæring på en annen av fabrikkens modeller.

I fly benyttes venstre sete av flygeren i fly med en flyger, og av fartøysjefen i fly med to flygere. Derfor er hovedinstrumentene vanligvis foran venstre sete. I helikopter sitter flygeren/ fartøysjefen vanligvis i høyre sete.

Radioutstyr plasseres ofte over hverandre midt på dashbordet. Øverst er det vanlig å plassere audiopanelet som er en enhet som kobler hodetelefonene med mikrofoner til intercomsystem, til de riktige radioene og gir mulighet for å høre på lydutsendelse med morsesignaler fra radionavigasjonssendere. Nederst av radioene sitter ofte transponderen, som er en enhet som kan gi svar til flykontrollens radarer med flyets identitet, posisjon og høyde.

På rutefly er det ofte et konsoll mellom setene, der radioutstyret er på bakerste del med navigasjonsutstyr lenger framme. På større fly med autopilot sitter ofte innstillingene for autopiloten på et eget lite panel ovenfor dashbordet under frontruta.

I småfly sitter ofte en rekke brytere og sikringer nederst på dashbordet. Enkelte fly har slike bryterpaneler over frontvinduene. Hendlene for forgasservarme, gass (throttle), miksture og flaps sitter ofte lavt på dashbordet midt på, så de nås lett fra begge setene. På litt større fly er disse på en egen enhet ofte kalt kvadrant.

Enklere fly som mikrofly, seilfly og akrobatikkfly har ofte ikke instrumenter for ren instrumentflyging, og greier seg med fartsmåler, høydemåler og eventuelt variometer og/eller G-måler. Disse har i liten grad standardisert plassering.

Fly som ikke skal fly i kontrollert luftrom kan fly lovlig uten flyradio og uten transponder, men det er likevel få fly som ikke har slikt utstyr.

Luftfartøykomponenter
Elverum (tettsted)

Elverum en by og et tettsted som er administrasjonssenteret i Elverum kommune i Innlandet. Tettstedet hadde  innbyggere per 1. januar . Elverum erklærte seg som by i 1996.

Byen er Innlandet fylkes fjerde største med  innbyggere , og ligger lokalisert på begge deler av Glomma som renner igjennom byen. Sentrum i Elverum kalles «Leiret», fordi den første sentrumsbebyggelsen oppsto rundt militærleiren Christiansfjeld festning. I sentrum finnes flere offentlige institusjoner, som Sykehuset Innlandet, Høgskolen i Innlandet og Terningmoen leir.

Referanser 

Tettsteder i Innlandet
Bosetninger i Elverum
Byer ved Glomma
Porce III-demningen

Porce III-demningen er en demning under bygging i elven Medellín i Colombia, svært nær storbyen Medellín. Rundt storbyen kalles denne delen av elva for Porce. Demningen som er under utbygging skal etter planen være ferdig for igantsetting av vannkraftverket Porce III i 2010. Installert vannkraftkapasitet skal bli 660 MW. Steinfyllingsdammen er 140 m høy og 400 m lang.

Eksterne lenker
 Ingetec – informasjon om selskapets damprosjekter.

Demninger i Colombia
Vannkraftverk i Colombia
2010 i Colombia
2011 i Colombia
Kraftverk etablert i 2010
Kraftverk etablert i 2011
Demninger fullført i 2011
Outardes 3 vannkraftverk

Outardes 3 vannkraftverk er et vannkraftverk i Outardeselva  i Canada, i det østlige Québec. Elva renner ut i Atlanterhavet via St. Lawrence-bukta. Vannkraftverket har en installert total vannkrafteffekt på  1 145 MW. Anlegget stod ferdig konstruert i 1969.

Eksterne lenker
 Liste med bilder og data for alle vannkraftverkene til Hydro Quebec.

Vannkraftverk i Canada
Demninger i Canada
Kraftverk i Québec
Demninger fullført i 1969
Kraftverk etablert i 1969
Outardes 3 vannkraftverk
Sølvklumpen

Sølvklumpen er en norsk filmpris delt ut av Norske Kinosjefers Forbund siden 1958, til
den beste kinofilm i året som gikk. Fra starten av ble den delt ut til importøren som satte opp den beste utenlandske kinofilmen, men fra 1959 ble den også delt ut til den beste norske kinofilmen.
Prisen er en sølvklump med inskripsjon fra Den Kongelige Mynt og er på engelsk
benevnt The Silver Nugget.  Fra 2007 er prisen til beste utenlandske film erstattet med en pris til beste norske barnefilm.

Vinnere 

Fra 2007 ble prisen til beste utenlandske kinofilm omgjort til en pris til beste norske barnefilm.

Fotnoter

Referanser

Litteratur
Gunnar Holmberg

Gunnar Josef Agaton Holmberg (født 6. mai 1897 i Göteborg, død 21. oktober 1975 i Borås) var en svensk fotballspiller som deltok i de olympiske leker i 1924 i Paris.

Holmberg vant en olympisk bronsemedalje i fotball under Sommer-OL 1924 i Paris. Han var med på det svenske laget som kom på tredjeplass, bak Uruguay og Sveits, i fotballturneringen.

Sverige vant åttendelfinalen 8-1 over Belgia og i kvartfinalen beseiret de Egypt 5-0. De tapte siden semifinalen til Sveits 1-2. I bronsefinalen mot Nederland spilte de uavgjort 1-1 og omkampen, som ble spilt 9. juni 1924 på Stade Colombes med 40 522 tilskuere, vant de 3-1.

Holmberg spilte tolv landskamper for  i perioden 1924 til 1930.

OL-medaljer 
 1924  Paris -  Bronse i fotball  Sverige.

Eksterne lenker 
 

Svenske fotballspillere
Medaljevinnere under Sommer-OL 1924
Deltakere for Sverige under Sommer-OL 1924
Fotballspillere under Sommer-OL 1924
Fotballspillere for GAIS
Personer fra Göteborg
Olympiske medaljevinnere i fotball
Birmingham Oratory

The Birmingham Oratory er katolsk kirke på Hagley Road i Birmingham, England. Kirken ble bygd mellom 1907 og 1910 i barokkstil som et minnesmerke til kardinal Newman som var grunnleggeren av den engelske Oratory.

Kirken ble tegnet av arkitekt E. Doran Webb, og er også kjent som lille Roma i Birmingham. Den verneverdige kirken er betjent av kongregasjonen Oratorianerne, som også betjener Brompton Oratory i London og Oxford Oratory. 

J.R.R. Tolkien som er forfatteren av Ringenes herre-bøkene, var med i denne menigheten i rundt syv år.

 

Byggverk i Birmingham
Katolske kirker i Storbritannia
Kirker i England
Federica Pellegrini

Federica Pellegrini (født 5. august 1988 i Mirano) er en italiensk svømmer, verdensrekordholder på 200 meter fri. Pellegrini satte verdensrekord under VM 2009 i Roma med tiden 1.52,98

I OL 2004 i Athen tok Pellegrini sølv på 200 meter fri. Fire år senere, under OL 2008 i Beijing, tok hun gullmedaljen på den samme distansen. I 2009 vant hun to VM-gull, både på 200 og 400 meter fri.

Referanser

Eksterne lenker 
 

Italienske svømmere
Olympiske mestere for Italia
Olympiske sølvmedaljevinnere for Italia
Verdensmestere i svømmesport for Italia
VM-sølvmedaljevinnere i svømmesport for Italia
VM-bronsemedaljevinnere i svømmesport for Italia
Europamestere i svømmesport for Italia
EM-sølvmedaljevinnere i svømmesport for Italia
EM-bronsemedaljevinnere i svømmesport for Italia
Medaljevinnere under Sommer-OL 2004
Deltakere for Italia under Sommer-OL 2004
Svømmere under Sommer-OL 2004
Medaljevinnere under Sommer-OL 2008
Deltakere for Italia under Sommer-OL 2008
Svømmere under Sommer-OL 2008
Deltakere for Italia under Sommer-OL 2012
Svømmere under Sommer-OL 2012
Deltakere for Italia under Sommer-OL 2016
Svømmere under Sommer-OL 2016
Deltakere for Italia under Sommer-OL 2020
Svømmere under Sommer-OL 2020
Årets svømmere i verden
Årets svømmere i Europa
Deltakere for Italia under Kortbane-EM i svømming 2019
Deltakere for Italia under EM i svømmesport 2021
Olympiske medaljevinnere i svømming
Deltakere for Italia under Kortbane-VM i svømming 2018
Deltakere for Italia under Kortbane-EM i svømming 2015
IOK-medlemmer
Ljudmila Bragina

Ljudmila Ivanovna Bragina, russisk Людмила Ивановна Брагина, (født 24. juli 1943 i Sverdlovsk) er en russisk tidligere friidrettsutøver som på 1970-tallet konkurrerte på mellomdistanser for Sovjetunionen.

Bragina tilhørte verdenseliten og hadde verdensrekorder på 1500 meter og 3000 meter. Hennes fremste meritt kom under OL 1972 i München der hun tok gull på 1500 meter. I tillegg til OL-gullet tok hun sølv på 3000 meter ved EM 1974. Under OL 1976 i Montréal ble hun nummer fem på 1500 meter.

Referanser

Eksterne lenker 
 
 Biografi på Sporting-heroes.net 

Sovjetiske mellomdistanseløpere
Olympiske mestere for Sovjetunionen
Personer fra Jekaterinburg
Medaljevinnere under Sommer-OL 1972
Fødsler i 1943
Verdensrekordsettere i friidrett
Deltakere for Sovjetunionen under EM i friidrett innendørs 1971
Deltakere for Sovjetunionen under EM i friidrett innendørs 1972
Deltakere for Sovjetunionen under EM i friidrett innendørs 1976